1. melléklet

**Adatkezelési tájékoztató**

**Budapest Főváros Önkormányzata által nyújtott „****Építészeti Örökségvédelmi Támogatás 2018” Pályázók - természetes személyek, valamint nem természetes személyek esetén kapcsolattartóként megjelölt természetes személyek - részére**

**Adatainak védelme fontos számunkra, ezért ezúton szeretnénk Önt tájékoztatni – az Európai Parlament és Tanács a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679. rendelet (a továbbiakban Rendelet) alapján – a Rendelet által védelemben részesített személyes adatainak kezelésével kapcsolatos tudnivalókról.**

1. **Adatkezelő neve, elérhetőségei:**

Budapest Főváros Főpolgármesteri Hivatal

Városépítési Főosztály- Építészeti Értékvédelmi Csoport

Cím: 1052 Budapest Városház utca 9-11.

Tel: +361-327-1000

E-mail: ugyfelszolgalat@budapest.hu

Honlap címe: www.budapest.hu

1. **Adatvédelmi tisztviselő elérhetőségei:**

dr. Molnár Katalin

Tel: +361-327-1454

E-mail: adatvedelmitisztviselo@budapest.hu

1. **Az adatkezelésre vonatkozó jogszabályok:**

- az Európai Parlament és Tanács a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679 rendelet

- az információs önrendelkezési jogról és az információszabadságról szóló 2011. évi CXII. törvény

- Magyarország helyi önkormányzatairól szóló 2011. évi CLXXXIX. törvény

- az épített környezet alakításáról és védelméről szóló 1997. évi LXXVIII. törvény

- a településkép védelméről szóló 2016. évi LXXIV. törvény

- a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet

- a településkép védelméről szóló 30/2017. (IX. 29.) Főv. Kgy. rendelet

1. **Az adatkezelés célja:**

Budapest Főváros Önkormányzata a Főváros városképét meghatározó építészeti értékek rekonstrukciójának és felújításának elősegítése érdekében pályázatot tett közzé „Építészeti Örökségvédelmi Támogatás 2018” (a továbbiakban: pályázat) címen.

A pályázati felhívásban felsorolt, a pályázat részeként benyújtandó dokumentumok olyan személyes adatokat tartalmaznak, melyek a pályázati jogosultság megítéléséhez, a pályázat elbírálásához, a támogatási szerződés (a továbbiakban: Megállapodás) megkötéséhez és a pályázat terhére történő kifizetések jogosságának ellenőrzéséhez szükségesek. A nyertes pályázó nevét az adatkezelőre vonatkozó jogi kötelezettség teljesítése érdekében közzétesszük.

|  |  |
| --- | --- |
| **A személyes adat megnevezése** | **Az adatkezelés jogalapja** |
| **4.1. Pályázó - sikeres pályázat esetén Támogatott - természetes személy:**- neve- születési neve- születési helye, ideje- anyja neve- személyi igazolvány száma- címe- telefonszáma- e-mail címe- adóazonosító jel- bankszámlaszáma- hiteles tulajdoni lap- társasházi közgyűlési határozatok | A pályázat benyújtásával kapcsolatos adatkezelés jogalapja a Rendelet: II. fejezet 6. cikk (1) bekezdés a) pontja alapján az érintett hozzájárulása.Sikeres pályázat esetén az adatkezelés jogalapja a Rendelet: II. fejezet 6. cikk (1) bekezdés b) pontja alapján szerződés megkötése, teljesítése. |
| **4.2. Pályázó - sikeres pályázat esetén Támogatott természetes és nem természetes személy kapcsolattartójának:**- neve- címe- e-mail címe- telefonszáma- hiteles tulajdoni lap- hiteles aláírási címpéldány- meghatalmazás teljes bizonyító erejű okirattal- nyilvántartásba vétel igazolása- társasházi közgyűlési határozatok | A Rendelet II. fejezet 6. cikk (1) bekezdés f) pontja alapján az adatkezelő jogos érdeke. A nem természetes személlyel kötött szerződés teljesítéséhez, ennek érdekében a szerződő fél által kapcsolattartásra kijelölt személyek adatainak kezeléséhez az Önkormányzatnak/Hivatalnak jogos érdeke fűződik. A szerződés teljesítéséhez fűződő jogos érdek arányban áll a kapcsolattartáshoz szükséges személyes adatok kezelésével.  |
| **4.3. Pályázó - sikeres pályázat esetén Támogatott természetes személy** - neve | Az adatkezelőre vonatkozó közzétételi kötelezettség végrehajtásához kapcsolódó adatkezelés jogalapja a Rendelet: II. fejezet 6. cikk (1) bekezdés c) pontja alapján az adatkezelőre vonatkozó jogi kötelezettség teljesítése. |

A kezelt személyes adatok részét képezik annak a dokumentációnak, mellyel a Pályázó, mint potenciális Támogatott alátámasztja a támogatás felhasználásának jogosságát. Az adatszolgáltatás a Megállapodás megkötésének előfeltétele, annak elmaradása esetén a szerződéskötés nem jön létre.

1. **Az adatkezelés időtartama, vagy az időtartam meghatározásának szempontjai:**

 A Hivatal a személyes adatokat az önkormányzati hivatalok egységes irattári tervének kiadásáról szóló 78/2012. (XII.28.) BM rendelet és belső szabályzatok szerinti időtartamig őrzi meg.

1. **Az adatkezelésre jogosultak köre, az adatokhoz való hozzáférés és az adatbiztonsági intézkedések**

Az adatok kezelését kizárólag a Hivatal erre felhatalmazott munkatársai végzik a feladataik ellátása érdekében. A tárolt adatokhoz hozzáférni kizárólag az arra kijelölt munkatársak jogosultak. A Hivatal a személyes adatokat a székhelyén található szervereken és a Hivatal központi irattárában tárolja. A Hivatal minden észszerűen elvárható technikai és szervezési intézkedést megtesz annak érdekében, hogy a személyes adatokat védjük, többek között a jogosulatlan hozzáférés ellen vagy azok jogosulatlan megváltoztatása ellen.

A személyes adatok védelméről a Hivatal saját belső utasítása alapján gondoskodik, valamint az alkalmazott informatikai eszközöket úgy választja meg, hogy a kezelt adat:

a) csak az arra feljogosítottak számára hozzáférhető

b) hitelessége biztosított

c) változatlansága igazolható

legyen.

A Hivatal munkatársai megakadályozzák, hogy illetéktelen személyek jussanak be azokba a helyiségekbe, ahol adatkezeléssel, adatszolgáltatással kapcsolatos feladat ellátásra kerül sor.

1. **Adattovábbítás, a személyes adatok címzettjei**:

A kezelt adatok harmadik fél részére nem kerülnek továbbításra.

1. **Az érintett jogai**

Az érintett (az 1. pontban megjelölt elérhetőségeken):

* **a hozzájárulásán alapuló adatkezelések esetében a hozzájárulását bármely időpontban visszavonhatja.**

Kérheti:

* tájékoztatását a személyes adatai kezeléséről,
* személyes adatainak helyesbítését,
* személyes adatai kezelésének korlátozását,
* jogszabályban elrendelt adatkezelések kivételével személyes adatai törlését,
* valamint az érintett tiltakozhat személyes adatainak kezelése ellen.

Az érintett kérelmére Adatkezelő

* tájékoztatást ad arra vonatkozóan, hogy személyes adatainak kezelése folyamatban van-e, amennyiben igen, a tájékoztatásnak az alábbiakra is ki kell terjednie: az adatkezelés célja, az adatkezeléssel érintett személyes adatok kategóriái, az adatkezelés időtartama, érintett jogai, jogorvoslathoz való jogai, amennyiben az adatok nem az érintettől származnak az adatok forrásának megjelölése.
* a kérelem benyújtásától számított legrövidebb idő alatt, legfeljebb azonban a kérelem beérkezésétől számított 1 hónapon belül írásban, közérthető formában adja meg a tájékoztatást. E tájékoztatás díjmentes. Amennyiben az Adatkezelő bizonyítani tudja, hogy az érintett kérelme megalapozatlan vagy túlzó az Adatkezelő költségtérítést számíthat fel, vagy elutasítja a kérelmet.
* indokolatlan késedelem nélkül helyesbíti az érintettre vonatkozó pontatlan személyes adatokat, illetve a hiányos személyes adatokat kiegészítő nyilatkozat alapján kiegészíti.
* korlátozza az adatkezelést, ha az érintett vitatja a személyes adatok pontosságát, vagy ha az adatkezelés jogellenes és az érintett ellenzi az adatok törlését, illetve, ha az adatkezelés céljából már nincs szükség a személyes adatok kezelésére, de az érintett jogi igényének érvényesítéséhez szükséges. Ebben az esetben az adatkezelő a személyes adatokat a tárolás kivételével csak az érintett hozzájárulásával, vagy jogi igény előterjesztéséhez, érvényesítéséhez, védelméhez, vagy más természetes személy vagy jogi személy jogainak védelme érdekében, vagy fontos közérdekből kezelheti.
* a személyes adatot törli, ha kezelése jogellenes, ha az adatkezelés célja megszűnt, vagy ha a személyes adatokat az adatkezelőre vonatkozó jogi kötelezettség teljesítése érdekében törlni kell, vagy ha az érintett az adatkezeléshez adott hozzájárulását visszavonja és az adatkezelésnek más jogalapja nincs. A törlési kérelmet a Hivatal abban az esetben utasítja el, ha az irattározásra vonatkozó jogszabályban foglalt határidő nem telt el.
* Érintett jogosult arra, hogy a saját helyzetével kapcsolatos okokból tiltakozzon személyes adatainak kezelése ellen. Ebben az esetben a személyes adatait nem kezelhetjük tovább, kivéve, ha az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival, szabadságaival szemben, vagy amelyek jogi igények előterjesztéséhez, érvényesítéséhez, vagy védelméhez kapcsolódnak.

Az érintett személyes adatok helyesbítésére, törlésére, adatkezelés korlátozására, adatkezelés elleni tiltakozásra vonatkozó kérésére Adatkezelő indokolatlan késedelem nélkül, de mindenféleképpen a kérelem beérkezésétől számított egy hónapon belül tájékoztatja érintettet a kérelme nyomán hozott intézkedésekről. Amennyiben Adatkezelő nem tesz intézkedéseket az érintett kérelme nyomán, arról legkésőbb a kérelem beérkezését követő 1 hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be valamely felügyeleti hatóságnál, és élhet bírósági jogorvoslati jogával.

Adatkezelő a helyesbítésről, az adatkezelés korlátozásról és a törlésről az érintettet értesíti, kivéve, ha ez lehetetlennek bizonyul, vagy aránytalanul nagy erőfeszítést igényel.

1. **Jogorvoslati lehetőségek**

Amennyiben az adatkezeléssel kapcsolatban panaszt kíván tenni, célszerű azt elsőként az **Adatvédelmi tisztviselő** részére elküldeni, melyet – annak beérkezését követően – haladéktalanul, de legkésőbb 1 hónapon belül megvizsgál, és a panaszost a vizsgálat eredményéről írásban tájékoztatja.

**Panasz**

Az érintett a Nemzeti Adatvédelmi és Információszabadság Hatósághoz panaszt nyújthat be, ha véleménye szerint a rá vonatkozó személyes adatok kezelésével kapcsolatban jogsérelem következett be.

Panasz benyújtásának helye: Nemzeti Adatvédelmi és Információszabadság Hatóság

 1125 Budapest Szilágyi Erzsébet fasor 22/C

Fax: +361 391-1410

E-mail: ugyfelszolgalat@naih.hu

**Bírósági jogorvoslathoz való jog**

Az érintett bírósági jogorvoslatra jogosult, ha véleménye szerint az adatkezelő a rá vonatkozó személyes adatokat nem a Rendelet szabályainak megfelelően kezelte, és ebből kifolyólag az érintett jogai sérültek.

A pert az érintett lakóhelye vagy tartózkodási helye szerinti törvényszék előtt lehet megindítani.

**Kártérítéshez való jog, sérelemdíj**

Ha az adatkezelő az adatkezelésre vonatkozó jogszabályok megsértésével kárt okoz, köteles azt megtéríteni.

Amennyiben a szabályoknak nem megfelelő adatkezeléssel az érintett személyiségi joga is sérül, sérelemdíjra jogosult.

**NYILATKOZAT**

**Alulírott, ……………………………………………. (név) nyilatkozom, hogy az adatkezelési tájékoztatót megismertem és tudomásul vettem.** **Az adatkezelési tájékoztató 4.1. pontjában meghatározott adatkezeléshez hozzájárulok.**

**Dátum: ……………………………………………**

 **aláírás**